CELEX: 
Language: da
Date: 2020-05-08 00:00:00
Title: KOMMISSIONENS DELEGEREDE FORORDNING (EU) …/… om supplerende regler til Europa-Parlamentets og Rådets forordning (EU) 2018/1999 for så vidt angår værdier for globale opvarmningspotentialer og retningslinjer for opgørelser og Unionens opgørelsessystem og om ophævelse af Kommissionens delegerede forordning (EU) nr. 666/2014

EUROPA-
                           KOMMISSIONEN
                                                    Bruxelles, den 8.5.2020
                                                    C(2020) 2841 final
             KOMMISSIONENS DELEGEREDE FORORDNING (EU) …/…
                                        af 8.5.2020
   om supplerende regler til Europa-Parlamentets og Rådets forordning (EU) 2018/1999
    for så vidt angår værdier for globale opvarmningspotentialer og retningslinjer for
      opgørelser og Unionens opgørelsessystem og om ophævelse af Kommissionens
                         delegerede forordning (EU) nr. 666/2014
                                    (EØS-relevant tekst)
DA                                                                                     DA
 ---pagebreak---                                                BEGRUNDELSE
   1.         BAGGRUND FOR DEN DELEGEREDE RETSAKT
   Reglerne for Unionens opgørelsessystem bør fastlægges i overensstemmelse med Europa-
   Parlamentets og Rådets forordning (EU) 2018/1999 af 11. december 2018 om forvaltning af
   energiunionen og klimaindsatsen, om ændring af Europa-Parlamentets og Rådets forordning
   (EF) nr. 663/2009 og (EF) nr. 715/2009, Europa-Parlamentets og Rådets direktiv 94/22/EF,
   98/70/EF, 2009/31/EF, 2009/73/EF, 2010/31/EU, 2012/27/EU og 2013/30/EU, Rådets
   direktiv 2009/119/EF og (EU) 2015/652 og om ophævelse af Europa-Parlamentets og Rådets
   forordning (EU) nr. 525/2013. Desuden er det nødvendigt at præcisere
   opgørelsesretningslinjerne, som er vigtige for medlemsstaternes rapportering af
   drivhusgasopgørelser som krævet i den relevante EU-lovgivning samt beslutninger truffet af
   de relevante organer under De Forenede Nationers rammekonvention om klimaændringer og
   Parisaftalen.
   Foruden Unionens opgørelsessystem og retningslinjerne for opgørelser skal der vedtages nye
   værdier for drivhusgassernes globale opvarmningspotentialer, da de er afgørende for
   medlemsstaternes rapportering af drivhusgasopgørelser med henblik på deres overholdelse af
   de mål for drivhusgasemissioner, der er fastsat i EU-lovgivningen og Parisaftalen. De
   foreslåede værdier for de globale opvarmningspotentialer i bilag I til den delegerede
   forordning er baseret på den 5. vurderingsrapport fra Det Mellemstatslige Panel om
   Klimaændringer i overensstemmelse med den seneste forskning. Listen over gasser i bilag I
   svarer til den liste over gasser, der er defineret som drivhusgasser i del 2 i bilag V til
   forordning (EU) 2018/1999.
   Parterne i Parisaftalen besluttede i 2018 i erkendelse af fordelene ved at fastlægge en fælles
   målestok, at hver part skal bruge det globale opvarmningspotentiale med en tidshorisont på
   100 år fra IPCC's femte vurderingsrapport til at rapportere de samlede emissioner og optag i
   sin nationale drivhusgasopgørelse. Den delegerede forordning bringer EU's
   opgørelsesretningslinjer i overensstemmelse med disse krav, samtidig med at den særskilte
   rapportering af hver drivhusgas videreføres, hvilket gør det muligt for EU og medlemsstaterne
   at udvikle politikker med fokus på specifikke gasser, hvis det er hensigtsmæssigt. Den fælles
   målstok skal tages op til revision hos både EU og UNFCCC, så den er i overensstemmelse
   med IPCC's fremtidige vurderingsrapporter.
   2.         HØRINGER FORUD FOR RETSAKTENS VEDTAGELSE
   I overensstemmelse med punkt 4 i den fælles forståelse om delegerede retsakter, der er knyttet
   som bilag til den interinstitutionelle aftale om bedre lovgivning mellem Europa-Parlamentet,
   Rådet og Europa-Kommissionen1, blev der gennemført relevante høringer under
   udarbejdelsen af denne delegerede forordning. Eksperterne i undergruppen om
   drivhusgasopgørelser inden for rammerne af Kommissionens ekspertgruppe for
   klimaændringer blev hørt på møderne den 6. maj og den 3. juli 2019, og de fremsatte
   skriftlige bemærkninger til det endelige udkast til delegeret forordning i november 2019 og
   februar 2020. De dokumenter, der var relevante for møderne, er blevet sendt samtidig til
   Europa-Parlamentet og Rådet som fastsat i den fælles forståelse om delegerede retsakter.
   Ekspertgruppens bemærkninger er taget i betragtning ved udarbejdelsen af den delegerede
   forordning.
   1
            Interinstitutionel aftale mellem Europa-Parlamentet, Rådet for Den Europæiske Union og Europa-
            Kommissionen af 13. april 2016 om bedre lovgivning (EUT L 123 af 12.5.2016, s. 1).
DA                                                       1                                                 DA
 ---pagebreak---    Udkastet til den delegerede forordning blev offentliggjort på portalen for bedre regulering
   med en feedbackperiode på fire uger fra den 4. marts til den 2. april 2020. I denne periode
   blev der modtaget feedback fra tre borgere og ti organisationer og virksomheder. Det meste af
   denne feedback vedrørte det globale opvarmningspotentiale; flere interessenter anmodede om
   parallel rapportering af metanemissioner ved hjælp af de globale opvarmningspotentialer med
   en tidshorisont på 20 år. En interessent satte spørgsmålstegn ved valget af de globale
   opvarmningspotentialer med en tidshorisont på 100 år, herunder klimakulstoffeedback alene
   for CO2. Der var også forslag om i bilag I at tilføje en gas, som hverken er anerkendt som en
   drivhusgas i henhold til forordning (EU) 2018/1999 eller anført i den 5. vurderingsrapport. En
   interessent anmodede om, at UNFCCC's opgørelsesregler tages op til revision med hensyn til
   opsamling og anvendelse af CO2.
   3.        JURIDISKE ASPEKTER AF DEN DELEGEREDE RETSAKT
   Ved artikel 26, stk. 6, litra b), i forordning (EU) 2018/1999 tillægges Kommissionen beføjelse
   til at vedtage delegerede retsakter med henblik på at supplere forordningen ved at vedtage
   værdier for globale opvarmningspotentialer og præcisere retningslinjerne for opgørelser. Ved
   artikel 37, stk. 7, tillægges Kommissionen beføjelse til at vedtage delegerede retsakter med
   henblik på at supplere forordningen ved at fastsætte regler om kravene til etableringen, driften
   og funktionen af EU-opgørelsessystemet.
   Den pågældende delegerede retsakt erstatter med virkning fra den 1. januar 2021
   Kommissionens delegerede forordning (EU) nr. 666/2014 af 12. marts 2014 om fastsættelse
   af væsentlige krav til Unionens opgørelsessystem og om hensyntagen til ændringer i de
   globale opvarmningspotentialer og internationalt aftalte retningslinjer for opgørelser i henhold
   til Europa-Parlamentets og Rådets forordning (EU) nr. 525/2013.
DA                                                   2                                              DA
 ---pagebreak---                   KOMMISSIONENS DELEGEREDE FORORDNING (EU) …/…
                                                   af 8.5.2020
     om supplerende regler til Europa-Parlamentets og Rådets forordning (EU) 2018/1999
       for så vidt angår værdier for globale opvarmningspotentialer og retningslinjer for
         opgørelser og Unionens opgørelsessystem og om ophævelse af Kommissionens
                                 delegerede forordning (EU) nr. 666/2014
                                             (EØS-relevant tekst)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EU) 2018/1999 af
   11. december 2018 om forvaltning af energiunionen og klimaindsatsen, om ændring af
   Europa-Parlamentets og Rådets forordning (EF) nr. 663/2009 og (EF) nr. 715/2009, Europa-
   Parlamentets og Rådets direktiv 94/22/EF, 98/70/EF, 2009/31/EF, 2009/73/EF, 2010/31/EU,
   2012/27/EU og 2013/30/EU, Rådets direktiv 2009/119/EF og (EU) 2015/652 og om
   ophævelse af Europa-Parlamentets og Rådets forordning (EU) nr. 525/20132, særlig artikel
   26, stk. 6, litra b), og artikel 37, stk. 7, og
   ud fra følgende betragtninger:
   (1)     Mekanismen til overvågning og rapportering af drivhusgasemissioner som fastsat i
           Europa-Parlamentets og Rådets forordning (EU) nr. 525/20133 fastlægger reglerne for
           overvågning og rapportering af drivhusgasemissioner som led i klimapolitikken.
           Bestemmelserne vedrørende mekanismen er fuldt ud integreret i forordning (EU)
           2018/1999, som ophæver forordning (EU) nr. 525/2013 fra den 1. januar 2021. Inden
           for denne mekanisme er det nødvendigt at vedtage værdier for globale
           opvarmningspotentialer og præcisere retningslinjerne for opgørelser.
   (2)     For så vidt angår de globale opvarmningspotentialer blev der på det første møde i
           partskonferencen under De Forenede Nationers Rammekonvention om
           Klimaændringer (UNFCCC), der tjener som møde for parterne i Parisaftalen om
           klimaændringer fra 2015, efter den 21. partskonference under UNFCCC
           ("Parisaftalen") fastlagt en fælles målestok for omregning af drivhusgasser til CO2-
           ækvivalenter med henblik på rapportering af drivhusgasopgørelser. Den fælles
           målestok er baseret på de værdier for de globale opvarmningspotentialer, der er anført
           i den 5. vurderingsrapport fra Det Mellemstatslige Panel for Klimaændringer (IPCC)4.
   2
           EUT L 328 af 21.12.2018, s. 1.
   3
           Europa-Parlamentets og Rådets forordning (EU) nr. 525/2013 af 21. maj 2013 om en mekanisme til
           overvågning og rapportering af drivhusgasemissioner og rapportering af andre oplysninger vedrørende
           klimaændringer på nationalt plan og EU-plan og om ophævelse af beslutning nr. 280/2004/EF (EUT L
           165 af 18.6.2013, s. 13).
   4
           Kolonne 'GWP 100-year' i tabel 8.A.1 i tillæg 8.A i rapporten "Climate Change 2013: The Physical
           Science Basis. Contribution of Working Group I to the Fifth Assessment Report of the
           Intergovernmental Panel on Climate Change", s. 731; kan findes på https://www.ipcc.ch/assessment-
           report/ar5/.
DA                                                      3                                                      DA
 ---pagebreak---        I værdierne for de globale opvarmningspotentialer bør der tages hensyn til den fælles
       målestok.
   (3) Retningslinjerne for drivhusgasopgørelser bør præciseres i overensstemmelse med den
       internationale udvikling. Ud over IPCC's retningslinjer for nationale
       drivhusgasopgørelser fra 2006 bør medlemsstaterne og Kommissionen tage hensyn til
       de bestemmelser, procedurer og retningslinjer i den ramme for gennemsigtighed, der
       gælder for foranstaltninger og støtte som omhandlet i Parisaftalens artikel 13, jf.
       bilaget til beslutning 18/CMA.1 fra partskonferencen under UNFCCC, der tjener som
       møde for parterne i Parisaftalen ("beslutning 18/CMA.1"). Medlemsstaterne opfordres
       desuden til at anvende de retningslinjer for vådområder fra 2013, der supplerer IPCC's
       retningslinjer fra 2006 for nationale drivhusgasopgørelser.
   (4) For at sikre kvaliteten af Unionens opgørelse bør der fastsættes yderligere
       målsætninger for Unionens program for kvalitetssikring og kvalitetskontrol.
   (5) Med henblik på at sikre, at Unionens opgørelse er fuldstændig i henhold til beslutning
       18/CMA.1, er det nødvendigt at fastsætte de metoder og data, som Kommissionen skal
       anvende, når den udarbejder estimater over de data, der mangler i en medlemsstats
       opgørelse i henhold til artikel 37, stk. 5, i forordning (EU) 2018/1999.
   (6) For     at    sikre    rettidighed,     gennemsigtighed,      nøjagtighed, ensartethed,
       sammenlignelighed og fuldstændighed i Unionens opgørelse er det nødvendigt at
       specificere, hvad den indledende kontrol af de data i drivhusgasopgørelsen, som
       medlemsstaterne indberetter, skal omfatte. Vurderingen af nøjagtighed som led i den
       indledende kontrol bør sikre, at medlemsstaterne ikke systematisk over- eller
       undervurderer de faktiske emissioner og optag i forhold til Unionens nøglekategorier.
       Da rapportering af drivhusgasemissioner fra kilder og optag gennem dræn i sektoren
       for arealanvendelse, ændringer i arealanvendelse og skovbrug (LULUCF) desuden er
       en integreret del af rapporteringen af drivhusgasopgørelser og som følge af
       medtagelsen af LULUCF-sektoren i klimamålet for 2030, bør den indledende kontrol i
       LULUCF-sektoren være i overensstemmelse med den kontrol, der foretages i andre
       sektorer. I LULUCF-sektoren kan de rapporterede aktivitetsdata for arealanvendelse
       og ændringer i arealanvendelse sammenlignes med oplysninger hidrørende fra
       Unionens og medlemsstaternes programmer og undersøgelser som f.eks. Copernicus
       og LUCAS.
   (7) De estimater, der skal supplere de manglende data i de nationale opgørelser med
       henblik på udarbejdelsen af Unionens opgørelse, udarbejdes i overensstemmelse med
       retningslinjerne for drivhusgasopgørelser. Disse estimater kan ikke fastlægges, uden at
       der anvendes værdier for drivhusgassers globale opvarmningspotentiale. Da reglerne
       om globale opvarmningspotentialer, retningslinjerne for opgørelser og Unionens
       opgørelsessystem i væsentlig grad er forbundne, er det hensigtsmæssigt at samle dem i
       én delegeret forordning.
   (8) For at sikre sammenhæng med anvendelsesdatoen for de relevante bestemmelser i
       forordning (EU) 2018/1999 bør nærværende forordning finde anvendelse fra den 1.
       januar 2021.
   (9) I overensstemmelse med artikel 57 og 58 i forordning (EU) 2018/1999 ophæves
       forordning (EU) nr. 525/2013 med virkning fra den 1. januar 2021 med undtagelse af
       artikel 7 i nævnte forordning, som skal finde anvendelse på de rapporter, der
       indeholder data fra årene 2018, 2019 og 2020. Delegeret forordning (EU) nr. 666/2014
DA                                               4                                             DA
 ---pagebreak---            bør derfor ophæves fra den 1. januar 2021; artikel 6 og 7 bør dog fortsat finde
           anvendelse på rapporter indeholdende data, der kræves for 2019 og 2020 —
   VEDTAGET DENNE FORORDNING:
                                                   Artikel 1
                                           Anvendelsesområde
   Denne forordning finder anvendelse på de rapporter fra medlemsstaterne, som indeholder data
   for 2021 og fremefter.
                                                   Artikel 2
                                    Globale opvarmningspotentialer
   Medlemsstaterne og Kommissionen anvender de globale opvarmningspotentialer i bilag I til
   nærværende forordning med henblik på at fastlægge og rapportere data for
   drivhusgasopgørelser i henhold til artikel 26, stk. 3, 4 og 5, i forordning (EU) 2018/1999.
                                                   Artikel 3
                                Retningslinjer for drivhusgasopgørelser
   Medlemsstaterne og Kommissionen fastlægger drivhusgasopgørelser som omhandlet i artikel
   26, stk. 3, 4 og 5, i forordning (EU) 2018/1999 i overensstemmelse med:
             (a)   retningslinjerne fra 2006 for nationale drivhusgasopgørelser fra Det
                   Mellemstatslige Panel om Klimaændringer (IPPC)
             (b)   bestemmelser, procedurer og retningslinjer i den ramme for gennemsigtighed,
                   der gælder for foranstaltninger og støtte som omhandlet i Parisaftalens artikel
                   13, jf. bilaget til beslutning 18/CMA.1 fra partskonferencen, der tjener som
                   møde for parterne i Parisaftalen ("beslutning 18/CMA.1").
                                                   Artikel 4
              Målsætninger for programmet for kvalitetssikring og kvalitetskontrol
   1.        Kommissionen forvalter, vedligeholder og søger løbende at forbedre Unionens
             system for drivhusgasopgørelser på grundlag af målsætningerne for programmet for
             kvalitetssikring og kvalitetskontrol, som skal sikre:
             (a)   at Unionens drivhusgasopgørelse er fuldstændig, idet den procedure, der er
                   fastsat i artikel 37, stk. 5, i forordning (EU) 2018/1999, i givet fald anvendes i
                   samråd med den berørte medlemsstat
             (b)   at Unionens system for drivhusgasopgørelser resulterer i en gennemsigtig
                   opgørelse af medlemsstaternes drivhusgasemissioner fra kilder og optag
                   gennem dræn samt oversigter over metodebeskrivelser for Unionens
                   nøglekategorier, og at det på gennemsigtig vis afspejler de emissioner fra kilder
                   og optag gennem dræn, som medlemsstaterne bidrager med til Unionens
                   drivhusgasopgørelse
             (c)   at Unionens samlede drivhusgasemissioner fra kilder og optag gennem dræn i
                   et givet rapporteringsår svarer til den sum af medlemsstaternes
DA                                                     5                                              DA
 ---pagebreak---               drivhusgasemissioner fra kilder og optag gennem dræn, der rapporteres i
              henhold til artikel 26, stk. 3, 4 og 5, i forordning (EU) 2018/1999 det givne år
        (d)   at Unionens drivhusgasopgørelse indeholder en ensartet tidsrække for
              emissioner fra kilder og optag gennem dræn for alle rapporterede år.
   2.   Kommissionen og medlemsstaterne gør så vidt muligt de nationale
        drivhusgasopgørelser mere sammenlignelige ved at søge at skabe synergi mellem
        metoder, aktivitetsdata, koder og tildelingen af emissioner fra kilder og optag
        gennem dræn i medlemsstaterne, hvis det er relevant.
   3.   Målsætningerne for programmet for kvalitetssikring og kvalitetskontrol i Unionens
        opgørelse skal supplere de målsætninger for programmer for kvalitetssikring og
        kvalitetskontrol, som gennemføres af medlemsstaterne.
   4.   Medlemsstaterne sikrer kvaliteten af aktivitetsdataene, emissionsfaktorerne og de
        andre parametre, der anvendes i deres nationale drivhusgasopgørelser.
                                             Artikel 5
                                     Afhjælpning af mangler
   1.   Kommissionens estimater for at supplere de opgørelsesdata, der er indsendt af en
        medlemsstat, jf. artikel 37, stk. 5, i forordning (EU) 2018/1999, baseres på følgende
        metoder og data:
        (a)   hvis en medlemsstat i det foregående rapporteringsår har indgivet en ensartet
              tidsrække af estimater vedrørende den relevante kildekategori og:
        i) den pågældende medlemsstat har indgivet en tilnærmet drivhusgasopgørelse for
                           året x – 1 i henhold til artikel 26, stk. 2, i forordning (EU)
                           2018/1999, der indeholder det manglende estimat, på basis af
                           dataene fra denne tilnærmede drivhusgasopgørelse
        ii) den pågældende medlemsstat ikke har indgivet en tilnærmet drivhusgasopgørelse
                           for året x – 1 i henhold til artikel 26, stk. 2, i forordning (EU)
                           2018/1999, men Unionen har udarbejdet et estimat over tilnærmede
                           drivhusgasemissioner for den pågældende medlemsstat i året x – 1 i
                           overensstemmelse med artikel 26, stk. 2, i forordning (EU)
                           2018/1999, på basis af dataene fra Unionens tilnærmede
                           drivhusgasopgørelse
        iii) det ikke er muligt at anvende data fra medlemsstatens tilnærmede
                           drivhusgasopgørelse eller det kan føre til en meget upræcis
                           vurdering, hvad angår manglende estimater for energisektoren, på
                           basis af de energistatistikdata, der er indsamlet i overensstemmelse
                           med Europa-Parlamentets og Rådets forordning (EF) nr.
                           1099/20085
        iv) anvendelsen af data fra den tilnærmede drivhusgasopgørelse ikke er mulig eller
                    kan føre til en meget upræcis vurdering, hvad angår manglende estimater
                    for sektorer uden for energisektoren, på basis af vurderingsmetoder, som
                    er i overensstemmelse med den tekniske vejledning om afhjælpning af
                    mangler i afsnit 2.2.3 i IPCC's retningslinjer fra 2006 for nationale
   5
      Europa-Parlamentets og Rådets forordning (EF) nr. 1099/2008 af 22. oktober 2008 om energistatistik
      (EUT L 304 af 14.11.2008, s. 1).
DA                                               6                                                       DA
 ---pagebreak---                          drivhusgasopgørelser (bind 1), idet der, hvis det er relevant, anvendes
                         europæiske statistikker
            (b)   hvis et estimat for en emission fra kilde eller optag gennem dræn inden for den
                  relevante kategori i den seneste revision før indgivelsen har været genstand for
                  tekniske korrektioner i overensstemmelse med artikel 38, stk. 2, litra d), i
                  forordning (EU) 2018/1999 og den berørte medlemsstat ikke har indgivet et
                  revideret estimat, på basis af den metode, der benyttes af den tekniske
                  ekspertgruppe til at beregne den tekniske korrektion
            (c)   hvis der ikke foreligger en ensartet tidsrække af indberettede estimater for den
                  relevante kildekategori, på basis af vurderingsmetoder, der er i
                  overensstemmelse med den tekniske vejledning om afhjælpning af mangler i
                  afsnit 2.2.3 i IPCC's retningslinjer fra 2006 for nationale drivhusgasopgørelser
                  (bind 1).
   2.       Kommissionen forbereder de i stk. 1 omhandlede estimater inden den 31. marts i
            rapporteringsåret i samråd og tæt samarbejde med den berørte medlemsstat.
   3.       Den berørte medlemsstat anvender de i stk. 1 omhandlede estimater til sin indgivelse
            af nationale opgørelser til UNFCCC-sekretariatet i henhold til artikel 26, stk. 4, i
            forordning (EU) 2018/1999.
                                                 Artikel 6
                                           Indledende kontrol
   Den indledende kontrol, der udføres af Kommissionen i henhold til artikel 37, stk. 4, i
   forordning (EU) 2018/1999, kan omfatte:
   (a)      en vurdering af, hvorvidt medlemsstaten har forelagt rapporter for alle de kategorier,
            der kræves i henhold til de bestemmelser, procedurer og retningslinjer i den ramme
            for gennemsigtighed, der gælder for foranstaltninger og støtte som omhandlet i
            Parisaftalens artikel 13, jf. bilaget til beslutning 18/CMA.1, og alle de drivhusgasser,
            der er omhandlet i bilag V til forordning (EU) 2018/1999
   (b)      en vurdering af, hvorvidt tidsrækkerne for data for emissioner fra kilder og optag
            gennem dræn er ensartede
   (c)      en vurdering af, hvorvidt de aggregerede emissionsfaktorer (implied emission
            factors) er sammenlignelige mellem medlemsstaterne, idet der tages hensyn til IPCC-
            standardemissionsfaktorerne for forskellige nationale omstændigheder
   (d)      en vurdering af anvendelsen af koder for "intet estimat" (NE), hvis der foreligger
            IPCC niveau 1-metoder, og hvis brugen af koden ikke er begrundet ifølge punkt 32 i
            bilaget til beslutning 18/CMA.1
   (e)      en analyse af genberegninger, der er udført med henblik på indsendelse af
            drivhusgasopgørelsen, herunder om genberegningerne er baseret på metodemæssige
            ændringer
   (f)      en sammenligning af de kontrollerede drivhusgasemissioner, der er indberettet inden
            for rammerne af Den Europæiske Unions emissionshandelssystem, med de
            drivhusgasemissioner, der er aflagt rapport om i henhold til artikel 26, stk. 3, i
            forordning (EU) 2018/1999
DA                                                    7                                              DA
 ---pagebreak---    (g)     en sammenligning af resultaterne af Eurostats referencetilgang og medlemsstaternes
           referencetilgang
   (h)     en sammenligning af resultaterne af Eurostats sektortilgang og medlemsstaternes
           sektortilgang
   (i)     en vurdering af, hvorvidt medlemsstaten har afhjulpet mangler i tidligere indledende
           kontroller og revisioner foretaget af Unionen og har gennemført henstillinger fra
           UNFCCC-revisioner
   (j)     en vurdering af nøjagtigheden af medlemsstaternes estimater over emissioner fra
           kilder og optag gennem dræn i forhold til Unionens nøglekategorier
   (k)     en vurdering af gennemsigtigheden og fuldstændigheden af de metodebeskrivelser,
           som medlemsstaterne rapporterer for Unionens nøglekategorier
   (l)     en vurdering af overvågningen og rapporteringen af emissioner fra kilder og optag
           gennem dræn i sektoren for arealanvendelse, ændringer i arealanvendelse og
           skovbrug (LULUCF) i henhold til del 3 i bilag V til forordning (EU) 2018/1999,
           herunder fastlæggelse af nøglekategorier, anvendt niveaumetode og en
           sammenligning af rapporterede aktivitetsdata for arealanvendelse og ændringer i
           arealanvendelse med oplysninger hidrørende fra Unionens og medlemsstaternes
           programmer og undersøgelser.
                                             Artikel 7
                                           Ophævelse
   Delegeret forordning (EU) nr. 666/2014 ophæves med virkning fra den 1. januar 2021, jf. dog
   overgangsbestemmelserne i nærværende forordnings artikel 8.
                                             Artikel 8
                                     Overgangsbestemmelser
   Uanset denne forordnings artikel 7 finder artikel 6 og 7 i delegeret forordning (EU) nr.
   666/2014 fortsat anvendelse på rapporter indeholdende data, som kræves for årene 2019 og
   2020.
                                             Artikel 9
                                   Ikrafttræden og anvendelse
   Denne forordning træder i kraft på tyvendedagen efter offentliggørelsen i Den Europæiske
   Unions Tidende.
   Den anvendes fra den 1. januar 2021.
   Denne forordning er bindende i alle enkeltheder og gælder umiddelbart i hver medlemsstat.
   Udfærdiget i Bruxelles, den 8.5.2020.
                                               På Kommissionens vegne
                                               Formand
                                               Ursula VON DER LEYEN
DA                                               8                                              DA
 ---documentbreak---                            EUROPA-
                           KOMMISSIONEN
                                                  Bruxelles, den 8.5.2020
                                                  C(2020) 2841 final
                                                  ANNEX
                                          BILAG
                                            til
                  KOMMISSIONENS DELEGEREDE FORORDNING
   om supplerende regler til Europa-Parlamentets og Rådets forordning (EU) 2018/1999
    for så vidt angår værdier for globale opvarmningspotentialer og retningslinjer for
      opgørelser og Unionens opgørelsessystem og om ophævelse af Kommissionens
                         delegerede forordning (EU) nr. 666/2014
DA                                                                                     DA
 ---pagebreak---                                          BILAG
                             GLOBALE OPVARMNINGSPOTENTIALER
   Akronym, fællesnavn eller kemisk navn       Globalt opvarmningspotentiale
   Kuldioxid (CO 2)                            1
   Metan (CH4)                                 28
   Dinitrogenoxid (N2O)                        265
   Svovlhexafluorid (SF6)                      23 500
   Nitrogen trifluorid (NF3)                   16 100
   Hydrofluorkarboner (HFC'er):
   HFC-23 CHF3                                 12 400
   HFC-32 CH2F2                                677
   HFC-41 CH3F                                 116
   HFC-125 CHF2CF3                             3170
   HFC-134 CHF2CHF2                            1120
   HFC-134a CH2FCF3                            1300
   HFC-143 CH2FCHF2                            328
   HFC-143a CH3CF3                             4800
   HFC-152 CH2FCH2F                            16
   HFC-152a CH3CHF2                            138
   HFC-161 CH3CH2F                             4
   HFC-227ea CF3CHFCF3                         3350
   HFC-236cb CF3CF2CH2F                        1210
   HFC-236ea CF3CHFCHF2                        1330
   HFC-236fa CF3CH2CF3                         8060
   HFC-245fa CHF2CH2CF3                        858
   HFC-245ca CH2FCF2CHF2                       716
   HFC-365mfc CH3CF2CH2CF3                     804
DA                                         1                                 DA
 ---pagebreak---    HFC-43-10mee        CF3CHFCHFCF2CF3      eller 1650
   (C5H2F10)
   Perfluorkarboner (PFC'er):
   PFC-14, Perfluormetan, CF4                     6630
   PFC-116, Perfluorethan, C2F6                   11 100
   PFC-218, Perfluorpropan, C3F8                  8900
   PFC-318, Perfluorcyclobutan, c-C4F8            9540
   Perfluorcyclopropan c-C3F6                     9200
   PFC-3-1-10, Decafluorbutan, C4F10              9200
   PFC-4-1-12, Dodecafluorpentan, C5F12           8550
   PFC-5-1-14, Tetradecafluorhexan, C6F14         7910
   PFC-9-1-18, C10F18                             7190
DA                                        2              DA